**Mäkikankaan tuulivoimapuisto** on Pohjois-Pohjanmaalla Pyhäjoella Mäkikankaalla sijaitseva tuulivoimapuisto, jossa toimii 11 tuulivoimalaitosta. Niiden kokonaiskapasiteetti on 33 megawattia ja vuosituotanto noin 85 gigawattituntia. Voimalat on rakentanut wpd Finland Oy, joka myös omistaa ne. Niitä operoi wpd windmanager Scandinavia Oy .

Yleistä
-------

Tuulivoimapuisto sijaitsee aivan Pyhäjoella Kalajoen vastaisella kuntarajalla, 15 kilometriä Pyhäjoen keskustaajamasta, 12 kilometriä Kalajoen kirkonkylältä ja 6 kilometriä Yppärin taajamasta. Tuulipuiston kuuluu pienialainen osa kuuluu Kalajokeen. Tuulipuistosta on matkaa merenrantaan 2,5 kilometriä. Alueen pituus on 2,7 kilometriä, leveys 850 metriä, ja kaikki voimalat sisäänsä sulkevan alueen pinta-ala on 1,4 neliökilometriä. Tuulivoimapuiston kaava-alueen pinta-ala on 3,15 neliökilometriä. Tuulivoimalat sijaitsevat 12–25 metrin korkeudella mpy. Voimalaitosalueen sisään on jäänyt kalliolouhos.

Tuulivoimalaitokset ovat saksalaisen Nordexin valmistamaa Nordex N117/3000-mallia, jonka napakorkeus on 140 metriä, tuuliturbiinin halkaisija 117 metriä, ja kapasiteetti 3,0 megawattia.

Tuulipuistosta on tieyhteys valtatielle 8 alueen länsipuolella. Kullekin tuulivoimalalle johtaa huoltotie. Voimaloiden tuottama sähkö johdetaan huoltoteiden varteen maahan kaivetuilla maakaapeleilla alueen etelälaidalla sijaitsevalle muuntamolle. Sieltä alkaa 110 kilovoltin siirtolinja, jonka omistavat Tuuliwatti, Fortum ja wpd Finland Oy. Siirtolinja käy ensin etelässä Jokelan ja Tohkojan tuulivoimapuistossa ja kääntyy sitten koilliseen kohti Jylkän sähköasemaa. Siellä tuotettu sähkö johdetaan kantaverkkoon.

Historiaa
---------

### Rakentaminen, toiminta ja laajennus

Pyhäjoen kunta aloitti alueen kaavoittamisen 11. huhtikuuta 2011. Tuulipuiston Ympäristövaikutusten arviointi (YVA) valmistui helmikuussa 2012 ja se oli Pyhäjoella kuntalaisten nähtävillä. Pohjois-Pohjanmaan ELY-keskus hyväksyi YVA-selostuksen 14. kesäkuuta 2012 ja kaavaluonnoksen. Vielä tässä vaiheessa oli valmisteltu kaksi vaihtoehtoa: 11 tai 14 tuulivoimalan tuulipuisto. Pyhäjoen kunnanvaltuusto hyväksyi kaavan 19. joulukuuta 2012. Sähköntuotanto alkoi keväällä 2015.

Tuulipuisto yhtiöitettiin nimellä wpd Mäkikankaan Tuulipuisto Oy.

### Uutisia

Tuulipuistossa tapahtui kaksi tuuliturbiinin siipien vaurioita lyhyen ajan sisällä. Huhtikuussa 2015 vaurioitui ensimmäinen siipi koekäytön aikana. Kaikkien voimaloiden siivet vaihdettiin uusiin  ja useiden voimaloiden vaihdetuista siivistä paljastui valmistusvikoja. Tämä viivästytti tuulipuiston käyttöönottoa. Vielä vuonna 2016 sattui tuotannon aikana vielä yksi siipirikko. Vuonna 2023 yhdestä voimalan konehuoneesta valui öljyä maastoon.

Tuulipuistoa oli tarkoitus laajentaa etelään Kalajoen puolelle, jonne tulisi kolme 3 megawatin tuulivoimalaa. Tämän laajennushankkeen vaatimat yleiskaavan muutokset olivat valmiina maaliskuussa 2015. Voimaloita ei ole vieläkään rakennettu.

Katso myös
----------

* Luettelo Suomen tuulivoimaloista

Lähteet
-------

1. 1 2 3 4 5 6 7  Sähköntuotanto alkaa Mäkikankaan tuulipuistossa (s. 1, 8, 10–12, 23) *wpd.fi*.  16.03.2015. Espoo:  wpd Finland Oy. Viitattu 6.11.2023.
2. 1 2 3 4 5 6 7 8 9  Pyhäjoen Mäkikankaan tuulipuisto *wpd.fi*. Espoo:  wpd Finland Oy. Viitattu 6.11.2023.
3. 1 2 3  Mäkikangas, Pyhäjoki (sijainti maastokartalla) *Karttapaikka*. Helsinki:  Maanmittauslaitos. Viitattu 6.11.2023.
4. ↑  Mäkikankaan tuulipuiston osayleiskaava (PDF) (s. xx) *kaavaselostus*.  5.9.2012. Pyhäjoki:  FCG Suunnittelu ja tekniikka Oy / Pyhäjoki, Kalajoki. Viitattu 6.11.2023.
5. ↑  Mäkikangas *www.thewindpower.net*.  4.9.2023. Ranska:  The Wind Power. Viitattu 6.11.2023. (englanniksi)
6. ↑  Nordex N117/3000 *www.thewindpower.net*.  4.9.2023. Ranska:  The Wind Power. Viitattu 6.11.2023. (englanniksi)
7. ↑  Jokelan tuulipuiston osayleiskaava (PDF) (s. 1, 5–8, 10–12, 18) *kaavaselostus*.  17.12.2012. Kalajoki:  FCG Suunnittelu ja tekniikka Oy / Kalajoen kaupunki.  Arkistoitu 5.11.2023. Viitattu 6.11.2023.
8. ↑  wpd Mäkikankaan Tuulipuisto Oy *asiakastieto.fi*. Helsinki:  Suomen Asiakastieto Oy. Viitattu 6.11.2023.
9. ↑  Manninen, Janne-Pekka: Py­hä­joen Mä­ki­kan­kaan tuu­li­puis­to yhä sul­jet­tu­na: "Sii­pien pitäisi kestää 20 vuotta" *kaleva.fi*.  30.11.2016. Oulu:  Kaleva Media. Viitattu 6.11.2023.
10. ↑  Mainio, Tapio: Ensin laparikko, nyt valmistusvika: Pyhäjoelta löytyi lisää viallisia tuulivoimaloita *hs.fi*.  29.9.2015. Helsinki:  Sanoma Media. Viitattu 6.11.2023.
11. ↑  Ukkonen, Risto: Rikkoutuneesta tuulivoimalasta roiskui hydrauliikkaöljyä luontoon satojen metrien alueelle Pyhäjoella *yle.fi*.  1.8.2023. Helsinki:  YLE. Viitattu 6.11.2023.

Aiheesta muualla
----------------

* wpd Finland Oy
* Voimalaitokset *fingrid.fi*. Helsinki:  FINGRID.